gl gl gl gl fr gl gl fr gl gl en gl gl gl gl gl gl gl fi gl gl pt gl en gl es sv ca es pt br fr gl pt gl lt gl ca en eu en it gl gl gl it en gl en gl gl gl gl gl es gl gl gl gl gl gl gl gl gl de en sv fr de de gl gl gl gl gl gl gl gl gl gl gl gl es gl pt gl gl gl gl gl gl gl gl gl gl pt gl pt en ca gl gl pt
Vieiros: Galiza Hoxe - O piragüismo aposta pola renovación
Domingo, 02 de outubro de 2022
O palista Alfredo Bea foi elixido presidente da Federación Galega de Piragüismo para os vindeiros dez meses, período que falta para completar o mandato.
Co 63,8% dos votos, o grovense Alfredo Bea proclamouse presidente da Federación Galega de Piragüismo (FGP) para os vindeiros dez meses, o tempo que falta para completar este convulso mandato iniciado en 2006. Mentres, o seu rival, Santiago Sanmamed Lora, ex-presidente da Federación Española de Piragüismo (FEP), obtivo o 31,3% dos sufraxios emitidos polos representantes dos clubs, deportistas, técnicos e árbitros (houbo un total de 83 votos).
"A partir de agora, vaise falar de piragüismo"
A polémica marcou nos últimos anos a dirección do piragüismo galego, que se mantivo dividida en dous bloques. O anterior presidente, Modesto Teijeiro Valledor, viuse obrigado a dimitir no pasado mes de agosto logo das críticas recibidas por un grupo de clubs liderado polo agora elixido Alfredo Bea (Desde Dentro, nas que denunciaban a existencia dunha factura de "comisións indebidas", unha mala xestión ou o nomeamento do agora candidato Santiago Sanmamed como asesor persoal e a quen se lle atribuía a pilotaxe na sombra da Federación Galega.
Superada esa crise e convocadas as eleccións, a previsión é que agora os clubs gañen un maior peso no piragüismo galego. Alfredo Bea aposta por unha liga máis profesional, xestionada polos equipos, e cunha xestión á parte da propia Federación. Logo da reelección, asegurou que "a partir de agora, vaise falar de piragüismo" e adiantou que o seu obxectivo será o de "unificar o piragüismo galego". "Somos o deporte rei en resultados", dixo, "mais estamos moi mal en infraestruturas deportivas e na situación dos técnicos e dos árbitros".
Outro dos obxectivos será o saneamento económico. Bea asegurou que o máis importante agora será facer unha diagnose exacta da situación na que se atopa a Federación, pechar as ligas do ano pasado e proxectar as competicións para a vindeira tempada. "Collemos unha federación cun déficit de 400 mil euros e en plena crise económica, coas administracións e as empresas con menos cartos ca nunca", dixo, "así que intentaremos sanear as contas".
Con respecto ao seu opoñente dixo: "Santiago Sanmamed fixo un gran traballo no piragüismo, o seu único erro foi non saber retirarse a tempo". Agora queda aberto o prazo para a presentación de reclamacións fronte aos resultados da elección, que rematará este martes 3 de novembro. A seguir, proclamarase oficialmente a Alfredo Bea como presidente da FGP.
Federación Galega de Piragüismo
Dimite o presidente da Federación Galega de Piragüismo
Os clubes érguense contra o presidente da Federación Galega de Piragüismo
Xa hai data para a repetición parcial das eleccións da federación de piragüismo
Valledor sae reelixido presidente da Fegapi, con máis protestas de Alfredo Bea
É preciso que te rexistres para poder participar en Vieiros. Desde a páxina de entrada podes crear o teu Vieiros.
Se xa tes o teu nome en Vieiros, podes acceder dende aquí:
O novo presidente da FGP, Alfredo Bea, foi subcampión mundial de piragüismo
Modesto Teijeiro Valledor (á dereita) co candidato Santiago Sanmamed (á esquerda), anterior presidente da Federación Española de Piragüismo
Os pilotos galegos non participan no Campionato de España de Motocross GZ-Deportiva
A Liga de Traíñas xa é cousa de dous GZ-Deportiva
Quenda para as estrelas ciclistas do futuro GZ-Deportiva
Opinión, Columnas, Galerías, Últimas, Escáneres, Anteriores, FAQ, Buscador
Máis Alá, Fwwwrando, Galego.org, GZ-Deportiva, Canal Verde, Lusofonía, Irimia, Cartafol, Murguía
Chat, Foros, Chatrevistas, Postais, Conversas, Open Vieiros
Barcelona, Bos Aires, Euskadi, Venezuela, Irlanda
Día das Letras, Creación, Informativos, Dossiers, XGN07, 1 de abril
RSS | Que é Vieiros? | Que é o RSS? | Creative Commons | Publicidade | Director | O equipo | Contacto